text: Fugleinfluenza fundet i gråand
  18 januar 2013 kl. 15.21
  Fødevaremyndighederne har fundet fugleinfluenza i en skudt gråand i et vådområde nær Varde, oplyser Fødevarestyrelsen.
  Fundet giver ikke anledning til en skærpet indsats, selv om der er tale om den livsfarlige type H7.
  Myndighederne ved ikke, hvor ænderne fra det samme træk befinder sig.
  Fjerkræejere skal blot sørge for at overholde de gældende beskyttelsesforanstaltninger mod fugleinfluenza. De skal fodre og vande deres fugle under fast tag, så de ikke får kontakt med vilde fugle. Gæs og ænder holdes adskilt fra andet fjerkræ.
  Fugleinfluenza H7 kan smitte til mennesker, men i Danmark er smitterisikoen for den almindelige befolkning meget lille. Hvis man rører ved en vild fugl med fugleinfluenza, skal man vaske sig grundigt med sæbe.
  - Fundet af fugleinfluenza er udtryk for, at vores løbende overvågningsplan virker efter hensigten. Hensigten med overvågningen er at holde et vågent øje med, hvad sker i naturen, så det kan afgøres om, det er nødvendigt, at øge beskyttelsesforanstaltningerne for at forebygge, at der sker smitte fra de vilde fugle til vores husdyr og til mennesker, siger veterinærdirektør Per Henriksen.
  